**Megbízási szerződés helyettesítésre**

Amely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: dr. Bozsolik Róbert polgármester),mint Megbízó,

másrészről  **Dr. Szabó Péter** (szül.: ……………..., anyja neve: ……………, lakcím: ………….., adószáma: ……………) egyéni vállalkozó háziorvos, mint Megbízottközött a IV. háziorvosi körzet működtetése tárgyában a **praxis helyettesítésére,** alulírott helyen és időben, az alábbi feltételek mellett:

1. Megbízó megbízza Megbízottat Bátaszék város területén folyamatos háziorvosi alapellátás helyettesítés keretében történő biztosításával a város lakosai részére Bátaszék Város Önkormányzata Képviselő- testületének az egészségügyi alapellátás körzeteinek meghatározásáról szóló 26/2016. (XII. 19.) önkormányzati rendelet 1. mellékletében meghatározott IV. számú körzetben az egészségügyi tevékenység végzésének egyes kérdéseiről szóló 2003. évi LXXXIV tv., valaminta háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján.
2. Az ellátásra kötelezett, tevékenységért felelős helyettes háziorvos neve: dr. Szabó Péter.
3. Megbízó a tulajdonában lévő Bátaszék, Kossuth u. 54. szám alatti 43,91 m2 alapterületű rendelő és asszisztencia helyiséget kizárólagos, míg a betegváró és a mellékhelyiséget közös használatra, a háziorvosi feladatok ellátásához szükséges felszereléssel, műszerekkel együtt az e szerződésben foglalt feladatok ellátásának időtartamára, térítésmentesen Megbízott rendelkezésére bocsátja, a szerződéshez csatolt leltár szerint (1. melléklet). A rendelő működésével kapcsolatos fenntartási költségek (víz, villany, fűtés, telefon, internet) a Megbízót terhelik.
4. Megbízó kötelessége az épület és helyiségeinek rendszeres karbantartása (festés, mázolás, javítás).Az ingyenes használatba vett tárgyi eszközök rendeltetésszerű használatával felmerülő, azzal együtt járó értékcsökkenésért a Megbízott nem felel. Szerződő felek rögzítik továbbá, hogy a használatba vett épület műszaki meghibásodásából eredő üzemeltetési költség többletet (pl csőtörés, elfagyás, vízóra melletti szivárgás stb.) Megbízó köteles viselni.
5. Megbízott tudomásul veszi, hogy a háziorvosi feladatok sürgősségi ellátására szervezett központi orvosi ügyeleti szolgálatban köteles részt venni.
6. Megbízott a háziorvosi feladatokat személyesen, az önkormányzat által alkalmazott személy (ápoló) közreműködésével látja el. Megbízó vállalja a dolgozó felelősségbiztosítási, balesetbiztosítási költségeit.
7. Megbízott köteles a Megbízóval egyeztetni azokat az eseményeket, amelyek tervezhetők és a háziorvosi feladatok ellátását érintik (továbbképzés, tanfolyam, szabadság).
8. Megbízott akadályoztatása esetén haladéktalanul köteles értesíteni Megbízót, aki gondoskodik a háziorvosi feladatok ellátásához előírt, szakképesítéssel rendelkező személlyel történő helyettesítésről. A helyettesítés a szabadságolásokra is értendő.
9. Megbízó vállalja, hogy az Egészségbiztosítási Alap kezelőjével - mint egészségügyi szolgáltató - finanszírozási szerződést köt.
10. Megbízottrészére Megbízóaz 1. pontban foglalt feladatok ellátásáért havonta, számla ellenébenmegbízási díjatfizet utólag, minden hónap 20. napjáig a Megbízott …………………. számlaszámú bankszámlájára. A megbízási díj havonta bruttó 1.000.000.- Ft.
11. A háziorvosi teendők ellátásához szükséges mindennemű - e szerződésben nem részletezett - feltétel megteremtése Megbízott feladata.
12. Megbízottat terheli a praxis működtetésével kapcsolatos teljes gyógyszer költség, a kötszerköltséggel egyetemben, továbbá az egyszer használatos tű, fecskendő költségei.
13. Megbízott az alábbi időpontokban tart rendelési időt Bátaszéken:

* Hétfő: 10:30-12:30 óra
* Kedd: 12:30-14:30 óra
* Szerda: 12:30-14:30 óra
* Csütörtök: 10:30-12:30 óra
* Péntek: 12:00-13:00 óra

1. A Megbízott kötelezettséget vállal arra, hogy a rendelési időben nem végez magánrendelést, és nem folytat egyéb más tevékenységet.
2. A szerződést a felek 2022. január 1. napjától határozatlan időtartamra kötik.
3. Bármelyik fél a megbízási szerződést bármikor - 30 napos felmondási idővel - felmondhatja.
4. A megbízott által helyettesítéssel ellátott *IV. körzet ellátási területe* jelen szerződés 2. melléklete.
5. A jelen szerződésben nem szabályozott kérdésekben az egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók.
6. A szerződő felek tudomásul veszik, hogy a tárgykört érintő jogszabályi változások a jelen szerződésben foglaltakat módosíthatják.
7. Szerződő felek jelen szerződést kizárólag írásban, közös megegyezéssel módosíthatják.
8. Szerződő felek jelen szerződéssel kapcsolatos jogvitáikat elsősorban előzetesen egyeztetik, majd megegyezés hiányában a Szekszárdi Járásbíróság kizárólagos illetékességét kötik ki.

A megbízási szerződést a felek annak elolvasása és együttes értelmezése után, mint akaratukkal mindenben megegyezőt, jóváhagyólag írták alá.

Bátaszék, 2021. december

***Dr. Bozsolik Róbert Dr. Szabó Péter***

polgármester helyettes háziorvos

megbízó megbízott

2. melléklet

IV. háziorvosi körzet ellátási területe

**IV. KÖRZET**

* ARANY JÁNOS utca Páratlan 7-től 17-ig

Páros 14-től 20-ig

* BABITS utca Teljes
* BAROSS utca Teljes
* BEZERÉDJ utca Páratlan 7-től 25-ig

Páros 12-től 18-ig

* BONYHÁDI utca Páratlan 11-től 59-ig
* DIÓFA sor Teljes
* DOLINA utca Teljes
* DR. HERMANN E. utca Teljes
* GÁBOR utca Teljes
* GÁRDONYI utca Teljes
* HÁRSFA sor Teljes
* JÓZSEF ATTILA utca Páratlan 9-től 25-ig

Páros 10-től 20-ig

* KÁLVÁRIA utca Teljes
* KÖLCSEY utca Teljes
* KÖVESDI utca Páratlan 9-től 15-ig

Páros 14-től 106-ig

* LAJVÉR utca Páratlan 41-től 63-ig

Páros 42-től 68-ig

* MALOM utca Teljes
* NYÁR utca Teljes
* OLIMPIA utca Teljes
* PACSIRTA utca Teljes
* PARK sétány Teljes
* PLATÁN sor Teljes
* SOMOGYI BÉLA utca Teljes
* SZENT GYÖRGY utca teljes
* SZENTHÁROMSÁG tér Teljes
* TÁNCSICS utca Teljes
* TAVASZ utca Teljes
* VASUTAS tér Teljes